આ અગાઉ ગઈ સાલ સપ્ટેમ્બરમાં મમતા કુલકર્ણીના વકીલોએ તેના રેકોર્ડેડ નિવેદનનો વીડિયો પ્લે કરીને મમતા નિર્દોષ હોવાનું જણાવ્યું હતું. આ વીડિયોમાં મમતાએ જણાવ્યું હતું કે હું ભારતીય બંધારણનો આદર કરું છું, પરંતુ થાણે પોલીસ અને અમેરિકન ડ્રગ એન્ફોર્સમેન્ટ એડમિનિસ્ટ્રેશન પર વિશ્વાસ મૂકતી નથી. બંને સંસ્થાઓએ મારી વિરુદ્ધ ખોટું કાવતરું રચીને મને ફસાવવાનું કામ કર્યું છે. મમતા કુલકર્ણીએ જણાવ્યું હતું કે છેલ્લાં ૨૦ વર્ષથી હું અાધ્યાત્મિક જીવન જીવું છું અને ધનદોલત તેમજ એશોઆરામથી તદ્દન વિમુખ બની ગયું છે અને તેથી ડ્રગનો ધંધો કરવાનો સવાલ જ ઊભો થતો નથી. મમતાએ થાણે પોલીસના રૂ. ૨૦૦૦ કરોડના ડ્રગના દાવાને પણ ખોટો ગણાવ્યો હતો. મમતાના જણાવ્યા અનુસાર તેના બેન્ક એકાઉન્ટમાં માત્ર રૂ. ૨૫ લાખ છે.